《少年人穷志不穷》
近现代·《文言文启蒙读本》

昔有一少年，家甚贫，伐薪自食，夜则映月读书。邻村有富者，衣夜食肉，常以此炫于众。一日富者出猎，左右持弓，鹰犬随后，途与少年遇。富者曰：“尔贫如此，尚不及吾之鹰犬。”少年不应。富者复曰：“尔随我后，与鹰犬同逐狐兔，先得者赏尔！”少年曰：“吾虽家徒壁立，然志存高远，非若等鼠类可比！”左右欲殴之，少年张目斥之：“尔辈亦鹰犬也！”不顾而去。